CELEX: 31978R0455
Language: el
Date: 1978-03-03
Title: Κανονισμός (ΕΟΚ) αριθ. 455/78 της Επιτροπής, της 3ης Μαρτίου 1978, περί τροποποίησης του παραρτήματος ΙΙΙ του κανονισμού (ΕΟΚ) αριθ. 2044/75 όσον αφορά τη διάρκεια ισχύος των πιστοποιητικών εξαγωγής που εκδίδονται για τα γαλακτοκομικά προϊόντα με βάση δημοπρασίες

Avis juridique important

|

31978R0455

Κανονισμός (ΕΟΚ) αριθ. 455/78 της Επιτροπής, της 3ης Μαρτίου 1978, περί τροποποίησης του παραρτήματος ΙΙΙ του κανονισμού (ΕΟΚ) αριθ. 2044/75 όσον αφορά τη διάρκεια ισχύος των πιστοποιητικών εξαγωγής που εκδίδονται για τα γαλακτοκομικά προϊόντα με βάση δημοπρασίες  

Επίσημη Εφημερίδα αριθ. L 062 της 04/03/1978 σ. 0023 - 0023 Ελληνική ειδική έκδοση: Κεφάλαιο 03 τόμος 20 σ. 0135 

++++ΚΑΝΟΝΙΣΜΟΣ ( ΕΟΚ ) αριθ . 455/78 ΤΗΣ ΕΠΙΤΡΟΠΗΣ  της 3ης Μαρτίου 1978  περί τροποποιήσεως του παραρτήματος ΙΙΙ του κανονισμού ( ΕΟΚ ) αριθ . 2044/75 όσον αφορά τη διάρκεια ισχύος των πιστοποιητικών εξαγωγής που εκδίδονται για τα γαλακτοκομικά προϊόντα βάσει δημοπρασιών  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 804/68 του Συμβουλίου , της 27ης Ιουνίου 1968 , περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2560/77 ( 2 ) , και ιδίως τα άρθρα 13 παράγραφος 3 και 17 παράγραφος 4 ,  Εκτιμώντας :  ότι ο κανονισμός ( ΕΟΚ ) αριθ . 2044/75 της Επιτροπής της 25ης Ιουλίου 1975 , περί των ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος του εκ των προτέρων καθορισμού των επιστροφών στον τομέα του γάλακτος και των γαλακτοκομικών προϊόντων ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1340/77 ( 4 ) , προβλέπει στο άρθρο 6 ότι στην περίπτωση εξαγωγής που πραγματοποιείται βάσει δημοπρασίας , η οποία προκηρύσσεται από τρίτη χώρα , η διάρκεια ισχύος του πιστοποιητικού εξαγωγής δεν δύναται να είναι ανώτερη από μία περίοδο που καθορίζεται στο παράρτημα ΙΙΙ του κανονισμού  ότι αυτή η περίοδος περιορίζεται στο τέλος του δωδεκάτου μήνα μετά από το μήνα της εκδόσεώς του  ότι , κατά την έννοια του εν λόγω άρθρου , η προθεσμία ισχύος του πιστοποιητικού αρχίζει την ημέρα της καταθέσεως της αιτήσεως πιστοποιητικού   ότι εξ άλλου , δυνάμει του άρθρου 19 παράγραφος 3 του κανονισμού ( ΕΟΚ ) αριθ . 193/75 της Επιτροπής , της 17ης Ιανουαρίου 1975 , περί των κοινών λεπτομερειών εφαρμογής του καθεστώτος των πιστοποιητικών εισαγωγής , εξαγωγής και προκαθορισμού για τα γεωργικά προϊόντα ( 5 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1470/77 ( 6 ) , η αίτηση πιστοποιητικού πρέπει να συνοδεύεται από αίτηση προκαθορισμού της επιστροφής , η οποία κατατίθεται εντός δεκαπέντε ημερών πριν από την οριακή ημερομηνία για την υποβολή των προσφορών   ότι , στην πρακτική , λόγω του σημαντικού χρόνου που δύναται καμμιά φορά να παρέλθει μεταξύ της υποβολής των προσφορών και της αποδοχής τους , συμβαίνει σε ορισμένες περιπτώσεις , ο εξαγωγέας να μη διαθέτει πλέον τον αναγκαίο χρόνο για να παραδώσει τις ποσότητες , για τις οποίες είναι πλειοδότης , κατά την απομένουσα διάρκεια ισχύος του πιστοποιητικού ή η απομένουσα προθεσμία να είναι μικρότερη από την περίοδο παραδόσεως που προβλέπεται στην προκήρυξη της δημοπρασίας   ότι για να διορθωθεί η κατάσταση αυτή , ενδείκνυται να προβλεφθεί στο εξής η αύξηση της διάρκειας ισχύος του πιστοποιητικού στο μέτρο που συμβιβάζεται με την καλή λειτουργία του καθεστώτος προκαθορισμού   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στο παράρτημα ΙΙΙ του κανονισμού ( ΕΟΚ ) αριθ . 2044/75 , οι λέξεις " δωδέκατος μήνας " που αναφέρονται υπό α ) πρώτη στήλη αντικαθίσταται από τις λέξεις " δέκατος έκτος μήνας " .  Αρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 3 Μαρτίου 1978 .  Για την Επιτροπή  Finn GUNDELACH  Αντιπρόεδρος  ( 1 ) ΕΕ αριθ . Ν 148 της 28.6.1968 , σ . 13 .  ( 2 ) ΕΕ αριθ . Ν 303 της 28.11.1977 , σ . 1 .  ( 3 ) ΕΕ αριθ . Ν 213 της 11.8.1975 , σ . 15 .  ( 4 ) ΕΕ αριθ . Ν 154 της 23.6.1977 , σ . 22 .  ( 5 ) ΕΕ αριθ . Ν 25 της 31.1.1975 , σ . 10 .  ( 6 ) ΕΕ αριθ . Ν 162 της 1.7.1977 , σ . 11 .